31. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.44979/6566 της 14/25 Ιουν. 1962 (ΦΕΚ Β΄ 219) Περί επεκτάσεως ασφαλίσεως ανεργίας και Κλάδου στρατεύσεως. Έχοντες υπ’ όψιν: 1)Τας διατάξεις των άρθρ. 11 παρ. 3 και 34 παρ. 1 του Ν.Δ. 2961/54 περί συστάσεως Οργανισμού Απασχολήσεως και Ασφαλίσεως Ανεργίας, ως ετροποποιήθη υπό του Νόμ. 3464/55. 2)Τας υπ’ αριθ. 525/36/12.12.61, 488/35/5.12.61 και 489/35/5.12.61 αποφάσεις του Δ.Σ. του Ι.Κ.Α., δι’ ων επεξετάθη αντιστοίχως η ασφάλισις αυτού δι’ άπαντας τους Κλάδους: α) εις την έναντι της κωμοπόλεως Πύλου νησίδα Σφακτηρίαν, β) εις την περιοχήν των έργων κατασκευής του φράγματος Πηνειού ποταμού ως και λοιπών αρδευτικών έργων και γ) εις την περιοχήν των έργων Βιτσίου του ΝΑΤΟ και 3)Την υπ’ αριθ. 5378/599/17.5.62 απόφασιν του Δ.Σ. του Ο.Α.Α.Α. περί επεκτάσεως της ασφαλίσεως των κλάδων ανεργίας και στρατεύσεως, αποφασίζομεν: Αποδεχόμενοι την ειρημένην υπ’ αριθ. 5378/599/17.5.62 απόφασιν του Δ.Σ. του Ο.Α.Α.Α. εγκρίνομεν: 1.Την κατ’ εφαρμογήν του άρθρ. 11 παρ. 3 του Ν.Δ. 2961/54 επέκτασιν της ασφαλίσεως ανεργίας εις τ’ απασχολούμενα ή απασχοληθησόμενα πρόσωπα: α)Εις τα έργα κατασκευής δεξαμενών υγρών καυσίμων εις την νήσον Σφακτηρίαν. β)Εις τα έργα κατασκευής φράγματος Πηνειού Ποταμού Νομού Ηλείας και λοιπών αρδευτικών έργων και γ)Εις τα εκτελούμενα έργα του ΝΑΤΟ επί του υψοδείκτου 1715-Πλατύ, ως και των τοιούτων επί της δημοσίας οδού Καστοριάς-Βίτσι, υπό την αυτήν ειδικήν προϋπόθεσιν υπαγωγής των εις την ασφάλισιν του ΙΚΑ., ήτοι της προηγουμένης ασφαλίσεως, λόγω απασχολήσεως εντός ασφαλιστικής περιοχής και από του αυτού χρόνου ήτοι από 1.3.1962. 2.Ωσαύτως την επέκτασιν του Κλάδου στρατεύσεως, εις τα άνω πρόσωπα από του αυτού χρόνου συμφώνως προς τας διατάξεις του άρθρ. 34 παρ. 1 του Ν.Δ. 2961/54. Η παρούσα δημοσιευθήτω δια της Εφημερίδος της Κυβερνήσεως. 15.Γ .β.29-31 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 